Soldaat sterf in ongelukŉ Soldaat is in ŉ motorfietsongeluk dood terwyl hy ŉ BBP in Kempton Park aan die Oos-Rand vergesel het. Brig.genl. Xolani Mabanga, woordvoerder van die weermag, sê die soldaat het beheer oor sy motorfiets verloor terwyl hy die BBP van die OR Tambo internasionale lughawe vergesel het. “Die oorledene was ŉ lid van die millitêre polisie se eenheid wat BBP’s van die lughawe af vergesel. Hy was amptelik aan diens.” Mabanga sê die soldaat se naam sal bekend gemaak word sodra sy naasbestaandes van sy dood in kennis gestel is. Hy wou nie die BBP se naam bekend maak nie.